《望江南》
宋代·王楙

三杰後，福寿两无涯。食乳相君功未既，妩眉京兆眷方兹。富贵莫推辞。
门两戟，却棹一纶丝。莼菜秋风鲈鲙美，桃花春水鳜鱼肥。笑傲霅溪湄。

作者简介：王楙（1151-1213），宋福州福清人，徙居平江吴县，字勉夫，号分定居士。生于绍兴二十一年，少失父，事母以孝闻。宽厚诚实，刻苦嗜书。功名不偶，杜门著述，当时称为讲书君。客湖南仓使张頠门三十年，宾主相欢如一日。所著《野客丛书》三十卷，分门类聚，钩隐抉微，考证经史百家，下至骚人墨客，佚草佚事，细大不捐。另有《巢睫稿笔》。宋宁宗嘉定六年卒，年六十三。事见《野客丛书》附《宋王勉夫圹铭》。